OpenLLM-France/wikimedia huggingface dataset:
# Petri I.a (Nafarroako mariskala)

Petri I.a Nafarroa-Peraltakoa (?- Iruñea, 1471) nafar militarra eta Nafarroako Erresumako 5. mariskala izan zen. Nafarroako Gerra Zibilan Nafarroako armadaren eta agaramontarren buruzagia izan zen.

## Bizitza

Petriren gurasoak Filipe Nafarroakoa eta Joana Peraltakoa izan ziren. Petrik Ines Enrikez Lakarra ezkondu zuen, Tafallan oinetxea zutelarik. Aita 1428an mariskal izendatu zuten eta 1450ean hil arte karguan izan zen. Urte hartan Petrik kargua jarauntsi zuen.
1471n, beaumondarrek, Filipe Beaumontekoak hain zuzen ere, Petri hil zuten Iruñeko Comptos Ganberako patioan. Filipe seme nagusiak jaso zuen mariskal kargua, baita aita bezala hil ere 1480an Leringo kondeak eta Nafarroako kondestableak zuzendutako beaumondarren zelata batean Olibako monasteriotik gertu. Oinordekoa Filiperen anaia zen Petri II.a izan zen..
Zuhaitz genealogikoa :
Francisco de Navarra y Hualde
Petri Nafarroakoa
Leon Nafarroakoa
Filipe I.a (Nafarroako mariskala)
Petri I.a (Nafarroako mariskala)
Petri Nafarroakoa
Filipe Nafarroakoa :

## Erreferentziak

* 1 2 Sánchez-Marco, Carlos. Casa de los Navarra. in: Historia medieval del Reyno de Navarra. Lebrelblanco.com.
* ↑ Esarte, Pedro. (2012). El mariscal Pedro de Navarra. Iruñea: Pamiela, 12 or. ISBN 978-84-7681-738-4..
* ↑ Serrano Izko, Bixente. (2011-10-02). «Pedro II.a mariskala: Nafarroari leial hiltzeraino» Argia (2292). Creative Commons Aitortu-PartekatuBerdin 3.0 Unported (CC BY-SA 3.0) lizentziapean argitaratua

## Kanpo estekak

* Datuak: Q20017456
# Petri I.a Santxitz

Petri I.a Santxitz —latinez: Petrus Sangiz— (?, 1068 – Arango harana, 1104ko irailaren 28an), Nafarroa eta Aragoiko erregea izan zen.
Nafarroako Antso V.a Ramiritz erregearen eta Elisabet Urgellgoaren semea zen.

## Erreinaldia

1094ko ekainaren 4an Aragoi eta Iruñeko errege bihurtu zen, 1085 urtetik Sobrarbe eta Ribagortzakoa zenean. Petrik bere lurraldeak handitu zituen Aragoiko erdialde eta ekialdean Alcubierreko mendiak eta Monegroetaraino.
1095ean Huesca konkistatu zuen Alcorazko guduan Zaragozako Al-Musta'in II.a irabazi eta gero. 1097an El Cidekin batera Bairengo guduan parte hartu zuen. 1101ean Barbastro eta Sariñena konkistatu zituen eta Zaragoza saiatu. 1104an Tamarite de Litera setiatu zuen, kristauen gailentasuna tinkatuz. 1104ko irailaren 28an Arango haranan hil zen.

## Ezkontzak eta haurrak

1086an lehendabizikoz Ines Akitaniakoa ezkondu zuen Jakan. Bi seme-alabak izan zituzten, biak aita baino lehenago hilak:
* Petri Aragoikoa, 1098an El Ciden alaba zen Maria Rodriguez ezkondu zuena, 1104an hila.
* Ines Aragoikoa, 1103an hila.
Bigarrenez, 1097ko abuztuaren 16an Huescan Berta ezkondu zuen, Petri Italiakoa markesaren eta Ines Potioukoaren alaba. Honek Alto Gallego eskualdea zuen ezkonsaria, senarra hil ondoren gobernatzen jarraituko zuena.
Bigarren ezkontzan seme-alabak ez zituenez, bere oinordekoa Alfontso I.a anaia zen.

## Hezurren azterketa eta aurpegiaren sorberritzea

2022an Iruñeko Erresumari lotutako hiru errege historikoren azterketa antropologikoa egin zuen ikerlari talde batek Aragoin, eta nolabait sorberritzea lortu. Petri I.aren 3Dko irudia lortu dute, eta Ramiro I.a erregea benetan nola hil zen jakin dute.
Lan hori nola egiten den azaldu dute ikerlariek Aragon Televisioneko Antecessor programan.
Ikerketa horretanbBi erakunde dabiltza elkarlanean: batetik, Zaragozako Unibertsitatea, eta bestetik, Aragoiko Osasun Ikerketarako Institutuko MGR Medikuntza Genetikoko Ikerketa taldea (IISA).
Zuhaitz genealogikoa :
Ramiro I.a Aragoikoa
Antso V.a Nafarroakoa
Ermesenda Foixkoa
Petri I.a Nafarroakoa
Ermengol III.a Urgellgoa
Clemence de Bigorra
Elisabet Urgellgoa
Adelaide of Besalú :

## Erreferentziak

* ↑ Laliena Corbera, Carlos. (1996). La formación del estado feudal: Aragón y Navarra en la época de Pedro I. Huesca: Instituto de Estudios Altoaragoneses.
* 1 2 3 Tubia, Iker. «Hezurrek kontatzen dutena» Berria (Noiz kontsultatua: 2023-01-14).

## Kanpo estekak

* Datuak: Q379748
* Multimedia: Peter I of Aragon / Q379748
# Petri Castelnaukoa

Petri Castelnaukoa (Montpellierko elizbarrutia, c. 1170 - Saint-Gillestik hurbil, 1208ko urtarrilaren 15a) zistertar fraidea eta inkisidorea izan zen. Zistertar ordenaren gurtza jaso zuen, martiri gisa. Martxoaren 5ean ospatzen da haren jaieguna.

## Bizitza

Fontfroideko abadia zistertarreko fraidea zen. Inozentzio III.a aita santuaren ordezkari izan zen kataroen heresiaren aurkako gurutzadan (1203). Gurutzadak huts egin zuen eta Petrik Raimundo VI.a Tolosakoa eskumikatu zuen. 1208. urtean hil zuten. Hilketa horrek Gurutzada Albitarra piztarazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/06/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q542518
* Multimedia: Pierre de Castelnau / Q542518
# Petri I.a Serbiakoa

Petri I.a Serbiakoa (serbieraz: Петар I Карађорђевић, Petar I Karađorđević; Belgrad, 1844ko ekainaren 29a – ib., 1921eko abuztuaren 16a) Serbiako erregea izan zen 1903-1918 urteetan, eta Serbia, Kroazia eta Esloveniakoa 1918-1921 bitartean. Alexandro printzearen semea zen eta 1858an erbestera alde egin behar izan zuen aitarekin batera. Oste frantsesen alde borrokatu zen (1870-1871), eta 1875ean, Bosnia-Herzegovinak turkiarren aurka egin zuen matxinadan parte hartu zuen. Errusiarrei laguntza eskatu zien bere herria austriarren mendetik askatzeko. Garaile irten zen Balkanetako bi gerretan, baina austriarren inbasioari aurre egin behar izan zion 1914an. Urte horretan Alexandro semea erregeorde izendatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-2-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q211827
* Multimedia: Peter I of Serbia / Q211827
# Petri I.a Bulgariakoa

Petri I.a Bulgariakoa (bulgarieraz: Петър I, Petăr I; 970eko urtarrilaren 30ean hila) Bulgariako enperadorea (tsarra) izan zen 927-969 bitartean. Simeon I.a bere aitaren lekua hartu zuen. Bizantzioko enperadore Nizeforo II.a Fokasek Bulgariari eraso egin zion Kieveko printze Sviatoslaven laguntzaz; Bulgariako aitonen seme batzuek isilpean printzeari laguntzen ziotela jakin zuenean, bakea sinatu zuen 969an. Handik gutxira hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q334283
* Multimedia: Peter I of Bulgaria / Q334283
# Petri I.a Gaztelakoa

Petri I.a Gaztelakoa Ankerra (Burgos, 1334ko abuztuaren 30an – Montiel, 1369ko martxoaren 23) Leon eta Gaztelako erregea zen 1350ko martxoaren 26tik hil arte.
Alfontso XI.a Gaztelakoa eta Maria Portugalgoaren (1313-1357), Alfontso IV.a Portugalgoaren alaba, semea zen. Borgoina Etxeko azken erregea zen.
Bere erreinaldian Henrike II.a Gaztelakoa sasi anaia borrokatu zuen, Penintsula osoan ondorioak izan zituen Gaztelako Gerra Zibilean.

## Bizkaiko Jaurerria

Hiri urtean zehar, Nuño I.a Larakoa, Joanes Nuñez IV.a Larakoaren semea, umetxoaren atzetik joan zen Bizkaiko Jaurerria lapurtu nahian, baina ezin zuen harrapatu. Hala ere, bere kapitaina Aiarako Lope Fernandez Perezek Enkarterriak konkistatu zituen.
Umetxoa hil zenean, hamar mila bizkaitar Gaztelako tropak aurre egiteko prestatu ziren. Dena dela, Joana eta Elisabet, umetxoaren arrebak, Petriri eman zieten. Horrela, bai Bizkaia, Lerma eta Lara, beste hiribildu eta gotorlekuen artean, erregearen boterepean egongo ziren. Joanak Gaztelako Tello I.a, Petriren sasi-anaia ezkondu zuen eta Elisabetek Joanes Aragoikoa, Petriren lehengusua eta Fernando I.a Aragoikoaren anaia, ezkondu zuen.
Gauzak horrela eta Gaztelako Gerra Zibilaren ondorioz, Petrik Joana, Elisabet, Aragoiko Joanes eta Leonor hil zituen. 1358ko Joanes Aragoikoaen hilketa Bilbon latza zen.
Hilketek garaile bi sortu zituzten: Joanes I.a Gaztelakoa, Henrike II.a Gaztelakoaren sasikoa eta Henrikeren anaia zen Tello I.a Gaztelakoa, jaurerria mantendu zuena.

## Seme-alabak

Ezkontza eta maitale asko izan ondoren, honako hauek dira bere seme-alabak:
* Maria Padillakoarekin:
** Gaztelako eta Padillako Beatriz, (1353 – 1369) ;
** Gaztelako Constanza (1354 – 1394);
** Gaztelako Ixabel (1355 – 1392);
** Gaztelako Alfontso (1359 – 1362).
* Castroko Joanarekin:
** Gaztela eta Castroko Joanes (1355 – 1405).
* Hinestrosako Maria Gonzalezekin:
** Gaztela eta Hinestrosako Fernando (?).
* Aiarako Teresarekin:
** Gaztela eta Aiarako Maria.
* Sandovaleko Isabelekin:
** Gaztela Sandovaleko Antso (?);
** Gaztela Sandovaleko Diego (?).

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Tituluak

Bere erreinaldian Gaztela, Toledo, Leon, Galizia, Sevilla, Kordoba, Murtzia, Jaen, Algarve eta Algecirasko erregea eta Molinako eta Bizkaiko Jauna zen.
| Aurrekoa: Alfontso XI.a | Petri I.a Gaztela eta Leongo Erregea (1350-1366) | Ondorengoa: Henrike II.a |
| Aurrekoa: Henrike II.a | Petri I.a Gaztela eta Leongo Erregea (1367-1369) | Ondorengoa: Henrike II.a |
* Datuak: Q310963
* Multimedia: Peter I of Castile / Q310963
# Petri I.a Bretainiakoa

Petri Mauclerc edo Petri Dreuxkoa (c. 1190 - 1250eko uztailaren 6a) Dreuxko kondea eta Bretainiako dukea izan zen.
Roberto II.a Dreuxkoaren semea zen eta 1212an Bretainiako kondearen alabarekin ezkondu zen. 1217an eskumikatu zuten elizaren aginpidea murrizten saiatzeagatik. Filipe Augustoren eta Luis VIII.aren zerbitzupean egon zen 1225 bitartean. 1237an Lur Santuetara alde egin zuen. Luis IX.ak Egiptora egin zuen espedizioan parte hartu zuen eta itsasoan hil zen itzultzerakoan.

## Erreferentziak

* ↑ Lur entziklopedietatik hartua.
* Datuak: Q465182
* Multimedia: Peter I of Brittany / Q465182
# Pica-pau

Pica-pau Portugalgo gastronomian ezaguna den zizka-mizka platera da. Nagusiki, behi edo txerri haragiarekin eta ozpinetakoarekin prestatzen den errezeta da. Portugeses "Pica-pau"-k, okila esan nahi du, uste da izen hau duela garai batean txotxekin jaten zelako.

## ERREZETA

MAHAIKIDEAK: 4 OSAGAIAK
OSAGAIAK
* Behiki edo txerriki haragia: 500 g karratuetan.
* Baratxuria: 4.
* Piripíri pipermina: 1.
* Erramua: 2 hosto.
* Oliba olio birjina: 100 ml.
* Ardo zuria: 100 ml.
* Ozpinetakoak: Aza-lorea, azenarioa, luzokerra, olibak.
* Perrexila: Xehatua edertzeko.
PRESTAKETA
* Haragia zatitu, gehitu gatza, erramua eta pipermina.
* Zartagin batean eta olio beroarekin salteatu haragi zatiak.
* Ardo zuria gehitu, gutxitu sua eta saltsa murrizten utzi.
* Saltsa erdira murriztutakoan, sua itzali eta ozpinetakoekin nahasi.
* Aurkeztu perrexila xehatu pitin batekin.
OHARRA
* Normaletan mahaikide guziek plater berdinetik jaten dute. Garai batean zotzekin jateko ohitura zegoen.
* Piripí pipermina lortzerik ez badugu beste edozein pipermin erabili daiteke.
# Pica (Txile)

Pica, edo San Andrés de Pica izenaz ere ezaguna, Txileko iparraldeko komuna eta hiri bat da, Tarapacá eskualdeko Tamarugal probintzian kokatuta. 2002ko erroldan, 6.178 biztanle zituen.

## Kanpo estekak

* (Gaztelaniaz) Picako udalaren webgunea.
* Datuak: Q51102
* Multimedia: Pica, Chile / Q51102
# Pic du Milieu

Pic du Milieu edota Erdiko Tontorra, Pirinioetako hirumilako mendi bat da, 3.131 metroko garaiera du. Frantziako Pirinio Garaiak eta Espainiako Huesca probintziaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q2399579
* Multimedia: Pic du Milieu / Q2399579
# Pica d'Estats

Pica d'Estats Ekialdeko Pirinioetako eta Kataluniako mendirik altuena da, Pallars Sobira (Lleida) eskualdea eta Ariegeko (Okzitania) departamendu frantziarraren artean kokatuta. Zehazki hegoaldean Alins eta iparraldean Ausat udalerrien artean dugu.
Hiru tontorrek osatzen dute: Altuena den erdialdekoa (3.143 m.), mendebaldekoa edo Pic Verdaguer (3.131 m.) eta ekialdekoa edo Punta Gabarró (3.115 m.).

## Historia

Mendi honetara burututako lehenengo igoera 1864an izan zen, Henry Russell eta Jean-Jacques Denjean mendizaleek Frantziatik egindakoa. Urte batzuk geroago, baina bide berari jarraituz, Jacint Verdaguer olerkari eta abade kataluniarra igo zen 1883an, bere herrialdeko lehenengo pertsona izan zena horrelakorik egiten. Urte hartan bertan Maurice Gourdon igo zen lehenengo aldiz Àreu (Alins) herritik.
Bestela, 1896an, Lluís Maria Vidal ingeniari eta geologoak hegoaldeko bidea estreinatu zuen Vallferreratik abiatuta, gaur egun biderik ohikoena dena. Jada XX. mendean 1924an Lluís Estasen i Pla-k egin zuen neguko lehendabiziko igoera. Azkenik, Pere Gabarró i Garcia mediku eta txangolariak 1932an bide berri bati ekin zion, gaur egun "Vía Gabarró" izena hartu duena.

## Abiapuntuak

* Vallferrerako aterpetxetik 4 ordu (1.500 metroko desnibela), hegoaldeko biderik ohikoena. Àreu herritik (Alins) abiatuta.
* Pinet-etik 6 ordu (2.000 metroko desnibela), iparraldeko biderik normalena. Marc edo L'Artigue herrietatik (Ausat) aterata.
* Vicdessos-eko (Ariège) ibarretik 4 ordu eta 30 min.

## Erreferentziak

* ↑ Euskaltzaindia. Europako toponimia fisikoa. .

## Ikus, gainera

* Kataluniar Pirinioetako hirumilakoen zerrenda
* Kataluniako geografia

## Kanpo estekak

* "Berria" webgunean
* Datuak: Q1537733
* Multimedia: Pica d'Estats / Q1537733
# Picacho (Arizona)

Picacho Ameriketako Estatu Batuetako erroldak esleitutako leku bat da. Pinal konderrian kokatuta dago, Arizona estatuan. 250 biztanle ditu, 15,915011 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q6647057
# Pic de Sotllo

Pic de Sotllo, Pirinioetako hirumilako mendi bat da, 3.072,8 metroko garaiera du. Kataluniako Pallars Sobirà eskualdea eta Frantziako Ariège departamenduaren artean dago, Pirinio Garaiko Parke Naturalaren barnean.

## Ikus gainera

* Kataluniar Pirinioetako hirumilakoen zerrenda

## Kanpo estekak

* Datuak: Q3087278
* Multimedia: Pic de Sotllo / Q3087278
# Pic du Midi de Bigorre

Pic du Midi de Bigorre (okzitanieraz: Pic de Mieidia de Bigòrra) Frantziako Pirinio Garaietako departamentuko mendia da, izenak berak ongi dioenez Bigorrako eskualdean dagoena. 2.877 metroko garaiera du. Ezaguna da, besteak beste, gailurrean dituen behatoki astronomiko eta meteorologikoarengatik eta telebista antenarengatik. Gailurrera teleferikoz ere igo daiteke.

## Kanpo estekak

* (Frantsesez) Behatokiaren webgunea
* (Frantsesez) Pic du Midi de Bigorreko mendiaren kontakizunen historia
* Datuak: Q1139060
* Multimedia: Pic du Midi de Bigorre / Q1139060
# Pic de Montferrat

Pic de Montferrat edota Montferrat Tontorra, Pirinioetako hirumilako mendi bat da, 3.219 metroko garaiera du. Frantziako Pirinio Garaiak eta Espainiako Huesca probintziaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q2054037
* Multimedia: Montferrat / Q2054037
# Piztia

Piztia edo basapiztia animalia basatiari ematen zaion izena da, bereziki gizakiari eta haren aziendari kalte egiten diona. Mendebaldeko kulturan, piztia munstroaren figura eratzeko izan da.

## Erreferentziak

* ↑ «piztia» Harluxet Hiztegia.

## Kanpo estekak

* Datuak: Q987269
* Multimedia: Pests / Q987269
# Piztia (Domaikia)

Piztia (La Pistia gaztelaniaz) Domaikia (Araba) inguruetako basoetan dabilen kondairazko basapiztia da. Carrascal mendian, Iruratxi haitzako leize batean omen du bere bizilekua. Esaten da abereak eta umeak desagertarazten zituela. Egunez ez da arriskutsua baina gauez ahal duen guztia irensten omen du.

## Piztiaren abestia (gaztelaniaz)

Soberana Virgen de Oro, líbranos de todo mal, te lo pedimos a coro, de la Pistia del Carrascal (bis).
En la villa de Domaikia ya se van a pacentar los alegres pastorcillos que el ganado han de cuidar (bis).
Pero negros nubarrones amenazan tempestad que la bestia más horrible se oculta entre el encinar (bis).
Los abuelos de Domaikia, en las noches de nevar, cuentan horribles leyendas alrededor del hogar (bis).
Y los pobres nietecitos ya se han echado a temblar es tanto el miedo que tienen no quieren irse a acostar (bis).
Porque en la negra noche se oyen los lobos aullar y balidos lastimeros desde Zaldu al Carrascal (bis).
En la peña de Iruratxi se oye al viento rebramar y desde Oro a Jugatxi a las madres suspirar (bis).
Porque en la cueva de Goba, de un potrillo al relinchar, que unos pobres corderillos acaba de devorar (bis).

## Erreferentziak

* ↑ «Zuiako Udala: Domaikia – Piztia» www.zuia.eus (Noiz kontsultatua: 2021-08-13).
* ↑ Zigoitia.eus: Letona - Urisolo eta Undako goba

## Kanpo estekak

* Datuak: Q12266006
# Pizkundia

    Artikulu hau argitaletxeari buruzkoa da; kultura mugimendua gaitzat duena beste hau da: «Pizkundea»
Pizkundia Gerra aurreko argitaldari eta bazkun euskalzale abertzalea. Bilbon sortu zen 1916an. Pizkundian argitaratu ziren, besteak beste, Kirikiñoren, Lhanderen, Eleizalederen eta Arana-Goiriren idazlan batzuk. Argitaldariko batzordean zeuden M. Arantzadi, D. Azkue, M. Aznar Zubigarai, F. Belaustegigoitia, J. Eizagirre, E. Eguren, L. Eleizalde eta J.M. Goia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-8-31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q61069239
# Pisgah (Iowa)

Pisgah Iowako hiri bat da. Harrison konderrian kokatua dago. 2010ean 251 biztanle zituen, 2,61 kilometro koadrotan banatuta.

## Ikus, gainera

* Harrison konderria

## Kanpo estekak

* Datuak: Q576628
* Multimedia: Pisgah, Iowa / Q576628
# Pisgah (Alabama)

Pisgah Alabamako herri bat da. Jackson konderrian kokatua dago. 2010ean 722 biztanle zituen, 58,1 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q68182
* Multimedia: Pisgah, Alabama / Q68182
# Piscis Austrinus

Piscis Austrinus edo Hegoaldeko Arraina —latinez: Piscis Austrinus— zeruko hego hemisferioko konstelazio bat da.
II. mendean Klaudio Ptolomeok sailkatutako 48 konstelazioetako bat da. Antzina, Grus konstelazioa gaur egungo Pisces Austrinus konstelazioaren "isatsa" osatzen zuen, baina 1597an Petrus Plancius belgikar astronomoak banatu egin zituen.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..
* ↑ (Ingelesez) Dicati, Renato. (2013). Stamping Through Astronomy. Springer Milan, 195 or. ISBN 9788847028296..
* Datuak: Q10409
* Multimedia: Piscis Austrinus / Q10409
# Pisco

Pisco mahats-pattar baten izena da, Txilen eta Perun ekoiztua, batez ere mahatsondoaren produktua destilatuz egina, hala nola brandya eta koñaka, baina egurrezko upeletan luzaro ondu gabe. Normalean pattarren familian edo kategorian sartzen da, eta ekoizteko bi estandar desberdin ditu —Txileko piscoa eta Peruko piscoa—, beraz, teknikoki produktu desberdinak dira, baina edari alkoholdunen taldean.

## Kanpo estekak

* Datuak: Q388502
* Multimedia: Pisco / Q388502
# Piscu

Piscu Errumaniako udalerri bat da, Galați konderrian. 4.127 biztanle ditu, 59,74 kilometro koadroko azaleran banatuta.

## Herriak

Udalerrian honako herriak daude:
Piscu $^{(en)}$ Vameș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113820
# Pisek (Ipar Dakota)

Pisek Ipar Dakotako hiri bat da. Walsh konderrian kokatua dago. 2010ean 106 biztanle zituen, 0,30 kilometro koadrotan banatuta.

## Ikus, gainera

* Walsh konderria

## Kanpo estekak

* Datuak: Q2042886
* Multimedia: Pisek, North Dakota / Q2042886
# Piscu Vechi

Piscu Vechi Errumaniako udalerri bat da, Dolj konderrian. 2.370 biztanle ditu, 28,15 kilometro koadroko azaleran banatuta.

## Herriak

Udalerrian honako herriak daude:
Piscu Vechi $^{(en)}$ Pisculeț $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426496
# Prehistoric Planet

Prehistoric Planet britano-estatubatuar telesail labur dokumentala da, David Attenboroughek Apple TV+rako egina. Ikerketa paleontologiko eguneratuak oinarri hartuta, Attenboroughen lantaldeak hamar urte eman ditu telesaila fintzen. Iruditan, dinosauroak eta kontinenteen antzinako ekosistemak CGI teknologiaren bidez birsortu dituzte.

## Erreferentziak

* ↑ «Dinosauroen erreinurako itzulera» Berria 2022-05-28 CC BY-SA 4.0 lizentziapean.

## Kanpo estekak

* Datuak: Q111582387
# Preikestolen

Preikestolen (euskaraz "pulpitua") plataforma itxurako harrizko formazio naturala da, Norvegiako hego-mendebaldeko Lysefjorden fiordoaren ertzean kokatua, Stavanger hiritik hurbil. Haitz izugarri horrek Hyvlatonnå du izen tradizionala.
Fiordoaren gainetik 604 metrora dago: hori dela eta, haitzaren ertzetik fiordoko uretarainoko amildegia ikaragarria da.
Preikestolenen gainaldeak lauki itxura du, eta alde bakoitza 25 metro luze da, gutxi gorabehera. Haitzaren gainaldea ia guztiz laua da.
Norvegiako turismo-ikusgai ezagunenetako bat da.

## Nola iritsi

Stavanger da, Norvegiako laugarren hiririk garrantzitsuena, Preikestolenetik hurbilen dagoen hiria. Stavangerretik egunero zenbait ferry abiatzen dira, fiordoaren beste aldean kokaturiko Tau herriarekin komunikatzen dutenak (ordu erdi inguruko bidaia da). Tautik autobusak irteten dira, 20 minuturo Preikestolhytta-rainoko bidea egiten dutenak. Preikestolhytta zurezko etxetxo-multzo bat da, autobusek Preikestolenera doazen bidaiariak uzten dituzteneko aparkalekuaren aldamenean dagoena. Bertatik abiatzen da Preikestolenerako igoera, esperientzia zinez gogoangarria.
Preikestoleneraino igotzeko, oso ondo seinalaturiko bide batetik joaten da, mendi-bidezidorretatik barrena eta laku xarmagarrien artetik. Autobusen aparkalekuetatik hasita, ibilaldiak gutxienez ere lau ordu irauten du, mendizalea sasoi onean egonez gero. Iraupen horretan sartuta dago bi ordu inguruko igoera, gailurrean ordu erdiz egotea eta ordu eta erdiko jaitsiera. Erabateko sasoi onean dagoen mendizale batek hiru orduan egin lezake hori guztia.
Nolanahi ere, bide-tarte batzuk oso aldapatsuak dira; beraz, ez da pentsatu behar ibilaldi hau paseo gogorrago edo samurrago bat soilik denik: hori baino ariketa latzagoa da. Egia da haur txikiak dauzkaten familiek eta pertsona adintsuek ibilaldi hori egitea lortzen dutela, baina horretarako denbora gehiago behar izaten dute; baita egun osoa horretan ematera arte ere.
Ibilbidearen abiapuntua, Preikestolhytta gazte-aterpetxean, 270 metroko altueran dago gutxi gorabehera; Preikestolen 604 metrora dagoenez, garaiera-aldea 334 metrokoa da soilik, eta ibilbidea ez da bereziki luzea (3,8 kilometro); dena den, ibilaldia gogorragoa da datu horien arabera dirudiena baino, bidean zenbait muino igo eta jaitsi egiten baitira.

## Kanpo estekak

* (Norvegieraz [bokmål])(Ingelesez)(Alemanez) Preikestoleni buruzko webgunea
* Datuak: Q746223
* Multimedia: Preikestolen / Q746223
# Prehen

Prehen (irlanderaz: Preachan) Ipar Irlandako udalerri bat da, Derry konderrian dagoena.

## Kanpo estekak

* Datuak: Q7239920
* Multimedia: Prehen / Q7239920